198.

De største ændringer i stillingsfortegnelsen og forvaltningen af Parlamentet er opsummeret i nedenstående tabel. Tabel 19 Oversigt over omstruktureringen af Generalsekretariatet i 2016 Generaldirektorat Omstrukturering og modernisering GD PRES Ledelsestjenesterne Siden den 1. september 2016 er generaldirektøren, som var blevet stillet til rådighed for formandens kontor i juli 2014, vendt tilbage til sin stilling, som hidtil var besat af en midlertidig generaldirektør. Siden den 1. november 2016 varetager generaldirektøren for GD PRES også stillingen som vicegeneralsekretær. Vicegeneralsekretærens tidligere kontor er også pr. 1. november 2016, blevet til det nye Direktorat for Interinstitutionelle Anliggender og Koordinering af Lovgivningsarbejdet med fire enheder, hvor en hører under GD EPRS. De nye enheder er: Enheden for Lovgivningsmæssig Planlægning og Koordinering, Enheden for Interinstitutionelle Forbindelser, Enheden for Klassificerede Oplysninger og Enheden for Åbenhed. En række andre lederstillinger blev påvirket af disse ændringer i løbet af 2016. GD IPOL Interne politikker Op til 23 IPOL-medarbejdere var ansat i sekretariaterne for de tre midlertidige udvalg TAXE2, EMIS og PANA. Det Særlige Udvalg om Afgørelser i Skattespørgsmål (TAXE2) blev oprettet med en beslutning af Parlamentet fra 2. december 2015 for at bygge videre på og supplere det arbejde, der er udført af Det Særlige Udvalg TAXE. Dets mandat udløb den 2. august 2016. Undersøgelsesudvalget om Emissionsmålinger i Bilindustrien (EMIS) blev oprettet efter afstemningen i plenarforsamlingen den 17. december 2015. Det konstituerende møde fandt sted den 2. marts 2016. Det konstituerende møde i Undersøgelsesudvalget om Hvidvaskning af Penge, Skatteundgåelse og Skatteunddragelse fandt sted den 12. juli 2016. GD EXPO Eksterne politikker I 2016 blev der udnævnt en ny direktør for ressourcer. GD EPRS Parlamentarisk Forskning Den 1. november 2016 blev Enheden for Åbenhed, der beskæftiger sig med aktindsigt i Parlamentets dokumenter, og åbenhedsregistret flyttet til Generaldirektoratet for Ledelsestjenesterne (PRES). I begyndelsen af 2016 blev overførslen af den sidste gruppe af i alt 60 medarbejdere fra de to rådgivende udvalg — Det Europæiske Økonomiske og Sociale Udvalg og Regionsudvalget — afsluttet med indgåelsen af de sidste praktiske forhold. 2016 var det første år, hvor »Medlemmernes Forskningstjeneste« blev fuldt operationel med hensyn til ansatte. GD PERS Personale Arbejdet i arbejdsgruppen om »screening«, der blev nedsat i december 2014 i GD PERS med henblik på at gøre tilrettelæggelsen af arbejdet mere effektiv, offentliggjorde sin endelige rapport i 2016. I løbet af året blev der udnævnt en ny direktør for Udvikling af Menneskelige Ressourcer og en ny direktør for Forvaltning af Støttetjenester og Sociale Tjenester. I december 2016 blev der udnævnt en fungerende generaldirektør ved generalsekretærens afgørelse. GD INLO GD Infrastruktur og Logistik I 2016 fortsatte GD INLO sin strategi for omorganisering og rationalisering af visse sektorer med tilknytning til dets opgaver ved at gøre bedst mulig brug af egne indtægter. Dette afspejles navnlig i oprettelsen af en helpdesk for vedligeholdelse i Direktoratet for Infrastruktur, omstrukturering af Enheden for Støtte til Direktoratet for Ressourcer og den overordnede omstrukturering af Enheden for Kontortildeling og Flytninger med oprettelsen af to nye kontorer. Enheden for Kvikskranken for Medlemmer blev overført til generaldirektørens direkte ansvar i oktober 2016. To arbejdsgrupper blevet nedsat med henblik på komme med konkrete og specifikke forslag til at forenkle eksisterende processer i generaldirektoratet. Disse to arbejdsgruppers konklusioner blev forelagt i september 2016 og vil blive fulgt op af foranstaltninger, der vil blive gradvist gennemført. GD INTE Tolkning og Konferencer Moderniseringen af arbejdsmetoder og arbejdsvilkårene i GD INTE fortsatte. En høringsproces blev iværksat i 2016, og flere tilsagn fra administrationen blev gennemført. Navnlig tilstedeværelsen af fastansatte tolke til tolkeopgaver er blevet forbedret gennem indførelse af nye retningslinjer for de fastansatte tolkes årlige ferie. Desuden blev politikken med »ren dag« indført, og alle andre opgaver end tolkning for fastansatte tolke blev flyttet til perioder med lav parlamentarisk aktivitet. Nye benchmarks blev udviklet og gennemført for at vurdere tolkningen i de forskellige sprogenheder. En ny direktør for tolkning og konferencer blev udnævnt. GD TRAD Oversættelse I 2016 blev den fungerende generaldirektør udnævnt som ny generaldirektør, og en ny direktør for Generel og Teknologisk Støtte til Oversættelse blev udnævnt. GD FINS Finanser Lanceringen af medlemmernes portal har ført til en større strukturændring i Direktoratet for Medlemmernes Økonomiske og Sociale Rettigheder. Portalen har ført til oprettelsen af en særlig afdeling, som har 6 fuldtidsansatte og 13 deltidsansatte, der løbende erstatter hinanden. Disse kommer fra de 3 operationelle enheder, der udgør direktoratet. Denne strukturændring har også betydet en organisatorisk ændring som følge af sondringen mellem »front-office«-aktiviteter (modtagelse af medlemmer, information, modtagelse af anmodninger) og »back-office«-aktiviteter (behandling af anmodninger, kontrol). Budget- og kontroltjenesten er blevet til Budget- og Kontrolenheden med udnævnelsen af dens kontorchef i juni 2016. Parlamentet udnævnte en ny regnskabsfører i 2016 ved generalsekretærens afgørelse. Han tiltrådte sit embede den 1. august 2016. GD ITEC Innovation og teknologisk støtte Overførsel af aktiviteter i GD ITEC. Processerne vedrørende projektstyringsgruppen (styringsgruppen Forward — som vurderer forretningsplaner — og det nyoprettede kontor for løsninger — som foreslår teknologi, der skal anvendes) er nu samlet under enheden for begreber. Aktiviteter i tilknytning til SharePoint og videnstyring blev overført til den nye enhed fra udviklingsenheden og aktiviteter vedrørende forskning i eksisterende software, løsninger på markedet og den EP's infrastruktur, som de kræver, blev flyttet fra enheden for standarder. De eksisterende strukturer i Direktoratet for Udgivelse og Distribution (EDIT) er blevet omstruktureret. Direktoratet består nu af fire enheder — Enheden for Kunder, Værktøjer og Metoder, Intranet- og Multimedieenheden, Enheden for Dokumentproduktion og Enheden for Tværmediel Trykning. Formålet med disse omlægninger var at sikre levering af tjenester af endnu højere kvalitet til alle kunder i direktoratet. Derudover blev der gennemført yderligere organisatoriske ændringer i løbet af året for at optimere strukturen og styrke den horisontale støtte fra Direktoratet for Innovation og Ressourcer i 2016 med oprettelsen af den nye enhed for innovation, præstationer og intern kontrol (IPIC). Innovationskontoret blev overført til IPIC-Enheden og Kontoret for Forudgående Kontrol til Enheden for Menneskelige Ressourcer i GD ITEC. En ny tjeneste blev gennemført i enheden for begreber (løsninger) med særlig vægt på støtte til samarbejdsbaserede løsninger (f.eks. MS SharePoint, Jahia, Confluence og videnstyring) samt en effektiv procedure for udvælgelse af software. Oprettelsen af enheden for sikkerhedschefen for ITK-systemer (CISO) i GD ITEC blev godkendt ved Præsidiets afgørelse af 24. oktober 2016. Enheden for Standarder og dets to kontorer er derfor blevet erstattet med Enheden for IKT-sikkerhed (består nu af »sikkerhedsstyring« og »sikkerhedsoperationer«) under CISO-Enheden, mens kontoret for standardkonfigurationer bliver en del af Enheden for Forvaltning af Infrastruktur. GD SAFE Sikkerhed og Beskyttelse Præsidiet godkendte i juni 2016 oprettelsen af en ny Beskyttelsesenhed i Direktoratet for Vagttjeneste, Assistance og Sikkerhed. Procedurerne for besættelsen af stillingen som chef for denne enhed blev iværksat i slutningen af 2016. Direktøren for strategi og ressourcer fortsatte som fungerende direktør efter hans udnævnelse som generaldirektør.